Finansudvalget 2017-18

FIU Alm.del

Offentligt



Folketingets Finansudvalg

Christiansborg

21. december 2017

Svar på Finansudvalgets spørgsmål nr. 19 (Alm. del) af 11.

oktober 2017

Spørgsmål

Vil ministeren redegøre for effekten på BNP, hvis Danmark lukker af for arbejds-

kraft fra hele EU i morgen? Ministeren bedes samtidig opgøre, hvor mange of-

fentligt ansatte man potentielt ville skulle fyre, hvis den strukturelle saldo skulle

være uforandret

–

herunder hvor mange af følgende faggrupper, man potentielt

ville skulle fyre:

- SOSU-assistenter

- Sygeplejersker

- Folkeskolelærere

- Politibetjente.

Svar

Arbejdskraftens frie bevægelighed er en af grundpillerne i det indre marked og det

europæiske samarbejde, som bidrager til øgede muligheder og økonomiske gevin-

ster for både den enkelte, for virksomheder og for samfundsøkonomien. For

dansk økonomi er deltagelse i det indre marked af stor betydning, og Danmark

har i betydelig grad tiltrukket europæisk arbejdskraft, som isoleret set yder et posi-

tivt bidrag til de offentlige finanser,

jf. Økonomisk analyse: Indvandreres nettobidrag til de

offentlige finanser, april 2017.

Udenlandsk arbejdskraft understøtter beskæftigelsesfremgangen under det igang-

værende økonomiske opsving og bidrager til, at virksomhederne kan rekruttere

den nødvendige arbejdskraft. Med et tiltagende pres på arbejdsmarkedet og sti-

gende efterspørgsel efter kvalificeret arbejdskraft er muligheden for også fremad-

rettet at kunne rekruttere europæisk arbejdskraft af stor betydning.

I 2. kvartal 2017 var der godt 200.000 indvandrere fra EU28 bosat i Danmark,

hvoraf godt 105.000 var beskæftigede lønmodtagere, svarende til knap 4 pct. af

den samlede lønmodtagerbeskæftigelse i Danmark. Hertil kommer omkring

55.000 grænsearbejdere, som er beskæftiget i Danmark, men bosat i udlandet,

herunder i Sverige og Tyskland,

jf. Svar på Finansudvalgets spørgsmål nr. 18 (Alm. del).